CELEX: 62010TN0341
Language: sl
Date: 2010-08-20 00:00:00
Title: Zadeva T-341/10: Tožba, vložena 20. avgusta 2010 – F91 Diddeléng in drugi proti Komisiji

6.11.2010   
            
            
               SL
            
            
               Uradni list Evropske unije
            
            
               C 301/32
            
         Tožba, vložena 20. avgusta 2010 – F91 Diddeléng in drugi proti Komisiji
   (Zadeva T-341/10)
   ()
   2010/C 301/55
   Jezik postopka: francoščina
   
      Stranke
   
   
      Tožeče stranke: F91 Diddeléng (Dudelange, Luksemburg), Julien Bonnetaud (Yutz, Francija), Thomas Gruszczynski (Amnéville, Francija), Rainer Hauck (Maxdorf, Nemčija), Stéphane Martine (Esch-sur-Alzette, Luksemburg), Grégory Molnar (Moyeuvre-Grande, Francija) in Yann Thibout (Algrange, Francija) (zastopniki: L. Misson, C. Delrée in G. Ernes, odvetniki)
   
      Tožena stranka: Evropska komisija
   
      Predlogi tožečih strank
   
   
               —
            
            
               Razglasitev ničnosti odločbe Evropske komisije z dne 3. junija 2010;
            
         
               —
            
            
               razglasitev ničnosti pravil, ki kršijo člena 45 in 101 PDEU;
            
         
               —
            
            
               naložitev ustreznih sankcij.
            
         
      Tožbeni razlogi in bistvene trditve
   
   Tožeče stranke (nogometni klub Dudelange in neluksemburški igralci, zaposleni v tem klubu) zahtevajo razglasitev ničnosti odločbe Komisije z dne 3. junija 2010, ki jim je bila vročena 21. junija 2010 in s katero je Komisija tožeče stranke obvestila o prekinitvi postopka, ki so ga sprožile z vložitvijo tožbe proti Fédération Luxembourgeoise de Football (FLF – luksemburška nogometna zveza) na podlagi členov 45 in 101 PDEU, ki se nanaša na pravila FLF, ki prepovedujejo tožečim strankam sodelovanje na nekaterih nogometnih tekmah, če je število tujih igralcev na seznamu za tekmo višje od števila, določenega v pravilih FLF.
   Tožeče stranke v podporo tožbi navajajo dva tožbena razloga, in sicer:
   
               —
            
            
               kršitev člena 45 PDEU, ker pomenita obveznost, ki trenutno izhaja iz veljavne ureditve FLF, da je treba na seznamu za tekmo navesti sedem igralcev, ki so prvo pogodbo podpisali v Luksemburgu, in prepoved na istem seznamu za tekmo navesti več kot štiri igralce, ki so v športnem letu prestopili, neposredno diskriminacijo, ki državljanu države članice onemogoča izvrševanje ekonomske dejavnosti na luksemburškem ozemlju. Tožeče stranke poleg tega trdijo, da ker pravila FLF vsebujejo neposredno diskriminacijo in ne neposredne, so cilji, na katere se sklicuje FLF, in sicer socialni cilj predstavljanja nogometa kot ljubiteljskega športa, neutemeljeni in jih tako ni mogoče šteti za legitimne cilje. Prepovedi naj bi bile zato nesorazmerne z navedenim ciljem;
            
         
               —
            
            
               kršitev člena 10 PDEU, ker bi bilo treba FLF obravnavati kot združenje podjetij, ki krši pravo o konkurenci, predvsem člen 101 PDEU, saj naj bi imele prepovedi glede števila tujih igralcev ekonomske posledice za profesionalne športnike in naj bi kršile svobodo konkurence luksemburških nogometnih klubov.